Københavns Adresseavis, 1792-04-25
Landhuusholdings=Selskabet. Til Besvarelse af de trende extraordinaire Priis Spørgsmaale, som Selskabet opgav i Aaret 1790, i Anledning af Hans Kongel. Høihed Kronprindsens Formæling, ere inden Marts Maaneds Udgang dette Aar, som Premiernes Forfaldstid, indkomne 3de Afhandlinger, nemlig: En med Devise, Weise Forschhung in den Ursachen der Dinge, erzengen heilsamme Wirkungen. En anden med Devise: Ebenetzer, og En tredie med Devise, Tølerance. Men da Selskabet fra adskillige Hænder, paa Grund af Materiernes Vigtighed, og den Vanskelighed, der er forbunden med at faae de nødvendige Oplysninger til Afhandlingernes Udarbeidelse, er bleven anmodet om at udsætte Jndsendelses=Tiden: saa har det besluttet at forlænge Terminen, inden hvilken Besvarelserne kunne indleveres, til Marts Maaneds Udgang 1793, hvilket herved til Efterretning bekiendtgjøres. Skulde Forfatterne til de allerede indsendte trende Afhandlinger finde for got endnu engang at ville giennemsee deres Arbeider, for der, maaskee at forbedre noget, kunne de til den Ende udleveres. I Henseende til den Afhandling med Devise, Ebenetzer kunde anmerkes at Forfatteren, som har besvaret alle tre Spørgsmaale under et, formodentligen maae have misforstaaet Selskabets Meening, da det har forlangt en særskilt besvarelse for hver Materie især, og for den beste Afhandling over enhver af Opgaverne udsat sin første Guldmedaille eller 100 Rdlr. Pris=Spørgsmaalene lyde saaledes: 1) Efterat Dannemark og Norge nu ved Forordningen af 6te Juni 1788 have faaet fri KornHandel, og Lovgivningen ved de der bestemte Grundsætninger har aabnet Udsigter for Staten til at kunne for alle Tider have Forraad baade til egen Forsyning og til udenlands Afsætning af denne Livets første Nødvendigheds=Vare og til saadanne Priser, som staae i Forhold til Europas almindelige Markeds=Priser; skulle der da behøves andre og videre Foretagender eller Jndretninger, og da hvilke, private eller offentlige, af enkelte Personer eller Selskaber af Medborgere, for at disse Lovgivningens vise Hensigter desto virksommere og vissere kunde understøttes og forfremmes, saaledes, at indenlandske Kornvare kunde ved forbedret Behandling, saasom Rensning, Tørring og d. l. vinde lige Godhed i Handelen med de østersøiske og andre fremmede Steders, og at saavel det hiemme avlede, som det fra Fremmede erhvervede Korn kunde med Tryghed mod Bedervelse gjemmes i Forraade fra lettere Aar til dyrere, paa det at Staten selv kunde, Agerdyrkningen og Fabrik=Fliden til Fordeel, saa meget mueligt vedligeholde en Jevnpriis fra et Aar til et andet i sin indenlandske Handel, og tillige have vedvarende Oplage til udenrigs Afsætning, helst paa de Tider og Steder, naar og hvor det Slags Vare meest søges; 2) Hvorledes forholder den indenlandske Konst og Fabrik Flid og sammes Frembringelser sig nu til den indenlandske Konst= og Fabrik=Fliid og sammes Frembringelser for 50 til 60 Aar siden? Hvor har den vundet, og hvori tabt? Hvorledes efter haanden gaaet frem til Gevinst eller Tab? Ligger der Hindringer, og da hvilke, endnu i Veien for denne Flid, og hvilke Midler anvise da Theorie og Erfaringer til at rødde Hindringerne af Veien og sætte Fliden i den mueligste og gavnligste Virksomhed, Næringsveiene til Udvidelse, Landsprodukterne til Forøgelse og Forædling og Fædrenelandet i Almindelighed til Tarv 3) Staae Danmark, Norge og Hertugdommene, tilsammentagne, et Aar i et andet regnet, i virkelig Handels=Underbalance imod Fremmede, og hvis denne Handels=Underbalance ved virkelige eller sandsynlige Beviser kan gotgiøres, hvilke ere da de egentligste Aarsager, og hvilke de efter disse Rigers og Landes Natur, Beliggenhed og Forfatning meest passende, beste og virksomste Midler til at naae og vedligeholde og ikke en stadig Overvægt, saa dog i det mindste en grundfæstet og varig Ligevægt? Afhandlingerne indsendes, som ovenmeldt, inden Marts Maaneds Udgang 1793 til Selskabets Serretair, med en Devise paategnet, samt en forseglet Seddel med samme Devise uden paa, men inden i med Forfatterens Navn og Opholdsted. D. Diderichsen, Selskabets Secretair.